Document ID: 32005D0336

NEUVOSTON PÄÄTÖS,
tehty 18 päivänä huhtikuuta 2005,
fuusio-ohjelmaa käsittelevän neuvoa-antavan komitean perustamisesta 16 päivänä joulukuuta 1980 tehdyn neuvoston päätöksen muuttamisesta
(2005/336/Euratom)
EUROOPAN UNIONIN NEUVOSTO, joka
ottaa huomioon Euroopan atomienergiayhteisön perustamissopimuksen ja erityisesti sen 7 artiklan neljännen kohdan,
ottaa huomioon eurooppalaisen tutkimusalueen toteuttamista tukevasta Euroopan atomienergiayhteisön (Euratom) kuudennesta tutkimuksen ja koulutuksen puiteohjelmasta (2002-2006) 3 päivänä kesäkuuta 2002 tehdyn neuvoston päätöksen 2002/668/Euratom (1),
ottaa huomioon ydinenergia-alan tutkimuksen ja koulutuksen erityisohjelmasta (Euratom) (2002-2006) 30 päivänä syyskuuta 2002 tehdyn neuvoston päätöksen 2002/837/Euratom (2) ja erityisesti sen 6 artiklan 2 kohdan, jonka mukaan komissiota avustaa erityisohjelman toteutuksessa neuvoa-antava komitea, ja että fuusioon liittyvissä asioissa sovelletaan komitean kokoonpanon sekä toimintasääntöjen ja menettelyjen osalta fuusio-ohjelmaa käsittelevän neuvoa-antavan komitean perustamisesta 16 päivänä joulukuuta 1980 tehtyä neuvoston päätöstä 4151/81 ATO 103, jäljempänä ’16 päivänä joulukuuta 1980 tehty neuvoston päätös’ (3),
ottaa huomioon vuoden 2003 liittymisasiakirjan, ja erityisesti sen 51 artiklan,
ottaa huomioon fuusio-ohjelmaa käsittelevän neuvoa-antavan komitean, jäljempänä ’CCE-FU’, perustamisesta 16 päivänä joulukuuta 1980 tehdyn neuvoston päätöksen, ja erityisesti sen 14 artiklan, jossa säädetään komitean äänestysmenettelystä,
sekä katsoo seuraavaa:
(1)
CCE-FU antaa lausuntonsa painotetulla äänestysmenettelyllä, kun se 16 päivänä joulukuuta 1980 tehdyn neuvoston päätöksen 5 kohdan g alakohdan mukaisesti määrittelee ensisijaiset toimet erityistuen jakamista varten.
(2)
CCE-FU suositteli yksimielisesti 21 päivänä lokakuuta 2004, että sen painotettu äänestysmenettely, jota olisi sovellettava 16 päivänä joulukuuta 1980 tehdyn neuvoston päätöksen 14 kohdassa tarkoitetussa komiteassa fuusioon liittyviä asioita käsiteltäessä, olisi saatettava ajan tasalle uusien jäsenvaltioiden äänestysoikeuksien huomioon ottamiseksi niiden liittymisen jälkeen.
(3)
Edellä olevan perusteella nyt on aiheellista muuttaa 16 päivänä joulukuuta 1980 tehty neuvoston päätös vastaavasti,
ON PÄÄTTÄNYT SEURAAVAA:
Ainoa artikla
Korvataan fuusio-ohjelmaa käsittelevän neuvoa-antavan komitean perustamisesta 16 päivänä joulukuuta 1980 tehdyn neuvoston päätöksen 14 kohdan kaksi viimeistä virkettä seuraavasti:
”Päätöksen 5 kohdan g alakohdassa tarkoitetut lausunnot hyväksytään seuraavan painotetun äänestysmenettelyn mukaisesti:
Belgia
2
Tšekki
2
Tanska
2
Saksa
5
Viro
1
Kreikka
2
Espanja
3
Ranska
5
Irlanti
2
Italia
5
Kypros
1
Latvia
1
Liettua
2
Luxemburg
1
Unkari
2
Malta
1
Alankomaat
2
Itävalta
2
Puola
3
Portugali
2
Slovenia
1
Slovakia
2
Suomi
2
Ruotsi
2
Yhdistynyt kuningaskunta
5
Sveitsi
2
Yhteensä
60
Lausunnon hyväksymiseen vaadittava enemmistö on 31 puoltavaa ääntä vähintään 14 valtuuskunnalta.”
Tehty Luxemburgissa 18 päivänä huhtikuuta 2005.

Labels: 10
15